KIRJALLINEN KYSYMYS E-0446/02 esittäjä(t): Mary Banotti (PPE-DE) komissiolle. Sähkötainnutusaseet, liikkumista rajoittavat välineet ja CE-merkintä.



Virallinen lehti nro 160 E , 04/07/2002 s. 0217 - 0218



KIRJALLINEN KYSYMYS E-0446/02 esittäjä(t): Mary Banotti (PPE-DE) komissiolle (21. helmikuuta 2002) Aihe: Sähkötainnutusaseet, liikkumista rajoittavat välineet ja CE-merkintä Sähkötainnutusaseita käytetään kaikkialla maailmassa ihmisten kiduttamiseen ja pahoinpitelyyn vankiloissa, poliisiasemilla ja nuorisovankiloissa. Olen saanut kuulla, että monissa näistä mellakantorjunta-aseista on CE-merkintä. Koska näitä aseita käytetään paljon väärin, niiden valmistajia tulisi estää käyttämästä CE-merkintää tuotteidensa myynnin edistämiseen. Voiko komissio kertoa, millä perusteilla tällaisille aseille annetaan arvokas CE-turvamerkintä ja kuinka monille aseille merkintä on myönnetty? Erkki Liikasen komission puolesta antamayhteinen vastauskirjallisiin kysymyksiin E-0446/02 ja E-0470/02 (21. maaliskuuta 2002) CE-vaatimustenmukaisuusmerkinnästä säädetään teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22 päivänä heinäkuuta 1993 tehdyssä neuvoston päätöksessä 93/465/ETY 1993(1) ja 22 päivänä heinäkuuta 1993 annetussa neuvoston direktiivissä 93/68/ETY(4). Viimeksi mainitussa säädetään CE-merkinnän sisällyttämisestä useisiin alakohtaisiin teknistä yhdenmukaistamista koskeviin direktiiveihin. CE-merkintä on kiinnitettävä kaikkiin tuotteisiin, jotka kuuluvat sellaisen teknistä yhdenmukaistamista koskevan direktiivin soveltamisalaan, jossa merkinnästä säädetään. Merkintä tarkoittaa, että tuote on sovellettavan teknistä yhdenmukaistamista koskevan direktiivin (direktiivien) oikeudellisesti sitovien vaatimusten mukainen. Valmistaja on vastuussa CE-merkinnän kiinnittämisestä, vaikka direktiiveissä usein edellytetäänkin ulkopuolisen vaatimustenmukaisuutta arvioivan elimen väliintuloa. Jäsenvaltiot ovat vastuussa näiden elinten nimeämisestä direktiivien säännösten mukaisesti. Useat komission yksiköt ovat vastuussa teknistä yhdenmukaistamista koskevista direktiiveistä, joissa säädetään CE-merkinnästä, vaikkakin useimmat näsitä direktiiveistä kuuluvat yritystoiminnan pääosaston vastuualueeseen. Komissio ei kuitenkaan puutu suoraan tuotteiden vaatimustenmukaisuuden arviointiprosessiin eikä CE-merkinnän myöntämiseen. Kaikkien valmistajien, joiden tainnutusaseet kuuluvat sellaisen teknistä yhdenmukaistamista koskevan direktiivin soveltamisalaan, jossa säädetään CE-merkinnästä, on kiinnitettävä tämä merkintä tuotteisiinsa. Komissiolla ei ole tietoa siitä, kuinka monia valmistajia tämä koskee. Aiemmassa vastauksessaan Rosemarie Wemheuerin kirjalliseen kysymykseen E-3259/97(2) komissio totesi, että hyvin monenlaisia laitteita on mahdollista käyttää kidutustarkoituksiin. Ei myöskään ole aina mahdollista todeta etukäteen, millaiseen tarkoitukseen laitetta tullaan käyttämään. Tästä syystä komissio katsoo, ettei kyseisiä direktiivejä sovellettaessa ole mahdollista käsitellä eri tavoin laitteita, joita voidaan mahdollisesti käyttää kidutusvälineinä. Jatkona annettuihin vastauksiin ja etenkin Glyn Fordin esittämään kysymykseen P-2783/01(3) sekä arvoisien parlamentin jäsenten esille tuomien ongelmien huomioon ottamiseksi komission yksiköt ovat parhaillaan laatimassa ehdotusta neuvoston asetukseksi sellaisten laitteiden kaupasta, joita voidaan käyttää kidutukseen tai julmaan, epäinhimilliseen tai halventavaan kohteluun tai rangaistukseen. Tämän asetuksen tarkoituksena on säätää sellaisten laitteiden tuonnin valvonnasta, joita voidaan käyttää kyseisiin tarkoituksiin kolmannessa maassa. Valvonta koskee periaatteessa myös sähköshokkilaitteita ja tainnutusaseita. (1) EYVL L 220, 30.8.1993. (2) EYVL C 158, 25.5.1998. (3) EYVL C 81 E, 4.4.2002, s. 209. (4) EYVL L 220, 30.8.1993.